
HOTĂRÂRE  NR. 64 /2026
[bookmark: _Hlk224637045]privind interzicerea desfăşurării activităților de jocuri de noroc în locații fizice
pe raza Municipiului Vulcan 


CONSILIUL LOCAL AL MUNICIPIULUI VULCAN,
                Consiliul Local al Municipiului Vulcan, întrunit în ședința extraordinară de îndată din data de 07.04.2026,                 
          Analizând Proiectul de hotărâre nr. 59/2026 și Referatul de aprobare nr. 59/1/15/19.03.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind  interzicerea desfăşurării activităților de jocuri de noroc în locații fizice pe raza Municipiului Vulcan 
          Având în vedere Raportul nr. 68/1/16/06.04.2026  al Serviciului APL-Juridic  din cadrul aparatului de specialitate al Primarului municipiului  Vulcan,
         În baza avizului Comisiei de specialitate”Juridică și de disciplină”  înregistrat sub nr.  68/1/17/07.04.2026  a  Consiliului local Vulcan
 Având în vedere:
· art. 18 ind. 1 alin 2 din Ordonanță de urgență 77/2009 privind organizarea şi exploatarea jocurilor de noroc, cu modificările şi completările ulterioare; 
·  art. XXXIX din Ordonanță de urgență 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale;  
· art. 7 din Legea nr. 52/2003 privind transparența decizională în administrația publică, republicată, cu modificările ulterioare;
În temeiul prevederilor art. 129 alin. (14), art. 196 alin. (1) lit. a) și art. 243 alin. (1) lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;- 


H O T Ă R Ă Ş T E :


        	ART.1 (1) Începând cu data adoptării prezentei, pe teritoriul UAT Municipiul Vulcan, se interzice desfăşurarea activităților de jocuri de noroc, astfel cum sunt reglementate prin O.U.G. nr. 77/2009 privind organizarea şi exploatarea jocurilor de noroc, cu modificările și completările ulterioare.     
		  (2) Interdicția prevăzută la alin. (1) se aplică tuturor formelor de organizare a jocurilor de noroc desfăşurate pe teritoriul unității administrativ-teritoriale, inclusiv jocurilor tip video loterie desfăşurate de Compania Națională,Loteria Română" - S.A, indiferent de tipul activității sau de modalitatea de exploatare.
  (3) Prezenta hotărâre nu aduce atingere regimului juridic aplicabil activităților de tip loto și prono sport desfăşurate de Compania Națională,Loteria Română" - S.A, în condițiile legislației speciale care reglementează monopolul de stat.
ART.2 Pentru operatorii economici care, la data intrării în vigoare a prezentei hotărâri, dețin autorizație de exploatare valabilă, emisă de Oficiul Național pentru Jocuri de Noroc, în baza căreia se desfășoară activitatea în locații fizice pe raza Municipiului Vulcan, interdicția prevăzută la art. 1 din prezenta hotărâre se aplică de la data expirării perioadei de autorizare, 





conform alin. (1) al art. XXXIX din Ordonanţa de urgenţă a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacității financiare a unităților administrativ-teritoriale. 
ART.3 De la data intrării în vigoare a prezentei hotărâri, nici o cerere pentru emiterea autorizațiilor de funcționare în scopul desfășurării jocurilor de noroc interzise prin prezenta hotărâre nu va fi admisă pe raza Municipiului Vulcan.      
	ART.4 Se împuterniceşte Primarul municipiului Vulcan, prin aparatul de specialitate să ducă la îndeplinire prevederile prezentei hotărâri.
ART.5 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare
         	ART.6 Prezenta hotărâre se comunică Prefectului - Judeţul Hunedoara, Serviciului ADPP, Serviciului Politie Locala, Serviciului APL-Juridic,  şi se aduce la cunoştinţă publică.

  Această hotărâre  fost adoptată cu   următoarele voturi:
  Total consilieri locali:19
  Prezenți:19
  Pentru  : 15
  Împotrivă:0
  Abțineri:4

